นักวิจัยสหรัฐฯ ค้นพบวิธีการรักษาผู้ติดเชื้อวัณโรคแบบใช้เวลาสั้นลง
นักวิจัยในสหรัฐค้นพบวิธีการรักษาผู้ติดเชื้อวัณโรคที่ใช้เวลาสั้นลง
ทีมงานวิจัยที่มหาวิทยาลัยแวนเดอร์บิลท์ในสหรัฐค้นพบยาวัณโรคขนานใหม่ที่ประหยัดเวลาในการรักษา เป็นยาที่ผสมจากยาไอโซไนอาซิดตัวยาไรฟาเพ็นไทน์ คนไข้จะทานยาตัวใหม่แค่สัปดาห์ละหนึ่งครั้งนานสามเดือน ช่วยร่อนระยะเวลาการรักษาลงจากเก้าเดือน แต่คุณทิมโมธี สเตอร์ลิง นักวิจัยแห่งมหาวิทยาลัยแวนดอร์บิลท์ กล่าวว่า เนื่องจากระยะเวลาทานยานานถึงเก้าเดือน จึงมีผู้ป่วยบางคนที่ทานยาไม่ครบตามกำหนด คุณสเตอร์ลิงกล่าวว่า แม้ว่ายาที่ใช้รักษาจะมีประสิทธิภาพสูง ผลการรักษาจะด้อยลงหากผู้ป่วยทานยาไม่ครบตามกำหนด ทำให้รักษาวัณโรคไม่หาย คุณสเตอร์ลิงกับทีมงานวิจัยที่มหาวิทยาลัยแวนเดอร์บิลท์ เริ่มทดลองค้นหายาตัวใหม่ที่ประหยัดเวลาในการรักษา ทีมวิจัยผสมยาไอโซไนอาซิดที่ใช้รักษาวัณโรคกับตัวยาอีกตัวหนึ่ง คือยาไรฟาเพ็นไทน์แล้วได้ตัวยาผสมขนานใหม่ขึ้นมา ในขั้นตอนการทดลองรักษา ผู้ป่วยต้องทานยาตัวใหม่นี้ต่อหน้าเจ้าหน้าที่สาธารณสุขที่จ่ายยาให้ เพื่อให้แน่ใจว่าผู้ป่วยทานยาจนครบตามกำหนดจริงๆ คุณสเตอร์ลิงบอกกับผู้สื่อข่าววีโอเอว่า ผลการทดลองรักษาชี้ว่ายาตัวใหม่ได้ผลเหมือนกันยาไอโซไนอาซิด แต่ยาตัวใหม่ดีกว่าตรงที่ใช้เวลาในการรักษาสั้นกว่ามาก ช่วยให้ผู้ป่วยทานยาจนครบกำหนด